
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02652/2013-04
10.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 10.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНА 18-20, БЕОГРАД, ПИБ: 100050474, Матични број: 07003269,  испуњава прописане стандарде за акредитацију студијског програма  Докторске студије - ИСТОРИЈА УМЕТНОСТИ у оквиру поља друштвено-хуманистичких наука и то за 15 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНА 18-20, БЕОГРАД, је дана 23.12.2013. године поднела захтев за акредитацију студијског програма  Докторске студије - ИСТОРИЈА УМЕТНОСТИ у оквиру поља друштвено-хуманистичких наука под бројем 612-00-02652/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу друштвено хуманистичких наука и области историја уметности што је у складу са законом и листом области коју је утврдио  Национални савет. Назив дипломе доктор наука – историја уметности је у складу са листом звања коју је утврдио Национални савет, а дужина студија 3 године, 180 бодова, је у складу са законом.
Програм је прихваћен 16.10.2013. године од стране Сената Универзитета у Београду, а 27.06.2013. од стране Н.Н већа Факултета
Високошколска установа доказује своју спремност за извођење докторских студија на основу показатеља који се односе на научноистраживачки рад. 
На Филозофском факултету у Београду од оснивања је дипломирало 19,116 студента. Одбрањено је 1.281 докторска дисертација и 1.575 магистарских теза..
Број публикација у међународним часописима са листе ресорног министарства за науку (последњих 10 година) је 1.190. Укупан број наставника на студијском програму је 16. Установа реализује 25 научно-истраживачка пројекта, 383 учесника а 192 из установе и 16 наставника са докторских студија.
У протекле 3 године било је 76 ментора са 214 доктораната или 2,82 докторанта по наставнику. Научно-истраживачки резултати у протеклој школској години су: М11-6; М12-31; М13-69; М14-132, М21-36, М22-51, М23-97, М24-288, М31-23, М32-13, М33-149, М34-148, и М51-212. Укупно 1.255.
Установа остварује међународну сарадњу са већим бројем иностраних универзитета из Света и Србије. Укупно 145 установа.
Установа има план научноистраживачког рада. Установа је приложила решење о акредитацији установе као научноистраживачке организације.
На основу показатеља који се односе на научноистраживачки рад: број одбрањених теза у протекле године, објављених публикација у оквиру дисертација, број научноистраживачких пројеката, број наставног особља укљученог у пројекте установа је компетентна да реализује докторске студје. Листа наставника у сталном радном односу који су били ментори у изради доктората доказује спремност установе за извођење докторских студија.
Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе. 
Сврха је јасно дефинисана, у складу са задацима установе и обезбеђује стицање прописаних компетенција.
Циљеви јасно формулисани, у складу са задацима установе и да ли укључују стицање компетенција и вештина. Циљеви студијског програма докторских студија су усклађени са савременим правцима развоја одговарајуће научне дисциплине у свету.
Савладавањем програма студенти стичу прописане опште и предметно специфичне способности. Компетенције  су у складу са структуром и садржајем студијског програма,  прецизно описане и усклађене са исходима. Сви подаци су дати на сајту: www. fbg.ac.rs
Структура курикулума обухвата распоред предмета по семестрима и детаљан опис предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часва активне наставе на студијском програму.
Активна настава на I години је 20 час недељно или 600 часова годишње, на II години је 20 час недељно или 600 часова годишње и III години је 20 час недељно или 600 часова годишње. 
Број часова предавања је 30 часова недељноа или 25%.
Изборност је 55,56%. Оптерећење наставника на програму је 1,22 часа недељно а стални наставници држе 100% наставе. 
На студијском програму ангажовано је 16 наставника од којих је 12 ментора а треба 9 ментора. У курикулуму наведено је 2 обавезнa предмета и 4 изборна који се бирају са листе од 26 предмета. Дисертација обухвата 90 бода без предмета или 50%.
Број ЕСПБ предвиђен за тезу и предмете који су у непосредној функцији израде тезе већи од 50% од укупног броја ЕСПБ.
Докторант на основу садржаја и структуре курикулума, стечених научних сазнања и усвојене научне мотоде као и захтева за израду докторске дисертације, оспособљен је за самосталан научно истраживачки рад.
Програм је целовит и свеобухватан, нуди најновија  сазнања и усаглашен је са другим програмима на истој установи и са 4 иностраних установа. 
Дефинисани су услови уписа, број студената који се уписује на студијски програм је усклађен са просторним кадровским и другим могућностима установе. Предвиђено је да се на студијски програм упише 15 студента на прву годину или 45 укупно.
Број студената у складу са бројем наставника који могу да буду ментори, укупно 12 а потребно је 9 ментора. 
Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.
Дефинисани услови који дефинишу процедуре везане за реализацију  докторске дисертације, и оцену њене научне вредности, усклађени са захтевима из одговарајућег поља. Установа има Правилник институције о оцени докторске дисертације.  Остварени научни доприноси оцењују према броју научних публикација, што је регулисано општим актом Универзитета у Београду и у складу је са стандардима.  
Број наставника oдговара потребама програма у складу са стандардима. Испуњен је услов  да најмање половина од укупног броја наставника који учествују у извођењу наставе на студијском програму докторских студија буде ангажована са пуним радним односом. Такође је испуњен услов да најмање 50% наставника буде укњучено у научноистраживачке пројекте. 
На основу  приложених референци и листе предмета на којима су наставници ангажовани следи да су наставници  компетентани за предмете које изводе, наставници испуњавају стандарде за дато научно односно уметничко поље. 
Предложени наставници имају радове објављене у научним часописима са SCI листе. Број предложених ментора може да покрије планирани број студената на студијском програму. Компетенције ментора одговарају стандадрима у оквиру датог научног односно уметничког поља. 
Број компетентних наставника 16 и сви су стално запослених, а посебно ментора 12 обезбеђује оспособљавање студената докторских студија за самостални научни рад.
Списак ментора:
1. Влада Станковић 76
1. Драган Војводић 47
1. Лидија Мереник 42
1. Јелена Ердељан 36
1. Миодраг Марковић 62
1. Ненад Макуљевић 35
1. Драган Булатовић 33
1. Мирослав Тимотијевил 51
1. Радивој Радић 72
1. Бранислав Тодић 45
1. Симона Чупић 25
1. Александар Кадијевић 52
За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.
Установа располаже са 18.938,98 м2 или 4,97 м2/студенту. Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад.
Установа је приложила: План и буџет предвиђен за реализацију научноистраживачког рада, Уговоре о сарадњи са са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа редовно прати квалитет студијског програма кроз периодичну спољашњу и унутрашњу проверу.
Установа периодично преиспитује и унапређује стратегију обезбеђења квалитета. Установа је приложила све услове за спровођење самовредновања. 
Именована је Комисија за квалитет од 14чланова из свих структура за докторске студије.
[bookmark: _GoBack]     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ  за студијски програм  Докторске студије - ИСТОРИЈА УМЕТНОСТИ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНА 18-20, БЕОГРАД, ПИБ: 100050474, Матични број: 07003269, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Докторске студије - ИСТОРИЈА УМЕТНОСТИ у оквиру поља друштвено-хуманистичких наука и то за 15 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

